[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 6.8.2007

SEK(2007) 1058 endelig

Udkast til

AFGØRELSE TRUFFET AF DET BLANDEDE EØS-UDVALG

om ændring af bilag I (dyre- og plantesundhed), bilag II (tekniske forskrifter, standarder, prøvning og certificering) og protokol 47 (afskaffelse af tekniske handelshindringer for vin) til EØS-aftalen.

- Udkast til Fællesskabets fælles stillingtagen - (forelagt af Kommissionen)

BEGRUNDELSE

1 Kommissionen har i overensstemmelse med Rådets forhandlingsdirektiver af 12. maj 2006 forhandlet om en tillægsaftale mellem Det Europæiske Fællesskab, Det Schweiziske Forbund og Fyrstendømmet Liechtenstein, der udvider aftalen mellem Det Europæiske Fællesskab og Det Schweiziske Forbund om handel med landbrugsprodukter til at omfatte Fyrstendømmet Liechtenstein. Kommissionens forslag til denne tillægsaftale blev forelagt Rådet den 23. februar 2007 ved KOM(2007) 68 endelig.

2. Liechtenstein er part i EØS-aftalen, mens dette ikke er tilfældet for Schweiz. Af hensyn til den juridiske klarhed bør det derfor tydeliggøres, hvilke bestemmelser i EØS-aftalen og hvilke bestemmelser i aftalen mellem Det Europæiske Fællesskab og Det Schweiziske Forbund om handel med landbrugsprodukter der regulerer forbindelserne mellem EU og Liechtenstein på dette område.

3. Det Blandede EØS-udvalg bør derfor parallelt træffe en afgørelse, der fastlægger de undtagelser fra de tilsvarende områder i EØS-aftalen, der skal gælde for Liechtenstein, så længe tillægsaftalen mellem Det Europæiske Fællesskab, Fyrstendømmet Liechtenstein og Det Schweiziske Forbund, der udvider aftalen mellem Det Europæiske Fællesskab og Det Schweiziske Forbund om handel med landbrugsprodukter til at omfatte Fyrstendømmet Liechtenstein, er i kraft. De to ordninger skulle træde i kraft samtidig.

4. Det Blandede EØS-udvalg bør derfor vedtage vedlagte afgørelse om ændring af kapitel II (foderstoffer) og III (plantesundhedsanliggender) i bilag I, kapitel XII (levnedsmidler) og XXVII (spiritus) i bilag II samt protokol 47 (vin) til EØS-aftalen for om fornødent at suspendere dem for Liechtenstein, så længe aftalen mellem Det Europæiske Fællesskab og Det Schweiziske Forbund om handel med landbrugsprodukter gælder for Liechtenstein.

5. I henhold til artikel 1, stk. 3, litra b), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet Fællesskabets holdning til afgørelser af denne art.

6. Udkastet til Det Blandede EØS-udvalgs afgørelse forelægges Rådet til godkendelse. Kommissionen håber at forelægge Fællesskabets holdning i Det Blandede EØS-udvalg snarest muligt, når det er vedtaget af Rådet.

Udkast til

AFGØRELSE TRUFFET AF DET BLANDEDE EØS-UDVALG

om ændring af bilag I (dyre- og plantesundhed), bilag II (tekniske forskrifter, standarder, prøvning og certificering) og protokol 47 (afskaffelse af tekniske handelshindringer for vin) til EØS-aftalen.

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt ”aftalen”, særlig artikel 98, og

ud fra følgende betragtninger:

(1) Bilag I til aftalen blev ændret ved afgørelse truffet af Det Blandede EØS-udvalg nr. .... af .....[1].

(2) Bilag II til aftalen blev ændret ved afgørelse truffet af Det Blandede EØS-udvalg nr. .... af .....[2].

(3) Protokol 47 til aftalen blev ændret ved afgørelse truffet af Det Blandede EØS-udvalg nr. ../.. af ….[3] .

(4) Fyrstendømmet Liechtenstein og Det Schweiziske Forbund har indgået en toldunion ved toldtraktaten af 29. marts 1923.

(5) Bilag 11 (dyresundheds- og zootekniske foranstaltninger for handelen med levende dyr og animalske produkter) til aftalen mellem Det Europæiske Fællesskab og Det Schweiziske Forbund om handel med landbrugsprodukter ("landbrugsaftalen)[4] gælder for Liechtenstein. Følgelig blev Liechtenstein ved Det Blandede EØS-udvalgs afgørelse nr. 1/2003[5] undtaget fra anvendelsen af bestemmelserne i kapitel I i bilag I til aftalen.

(6) Overenskomsten af 22. juli 1972 mellem Det Europæiske Økonomiske Fællesskab og Det Schweiziske Forbund[6], som ændret, blev udvidet til at omfatte Liechtenstein ved en tillægsoverenskomst af 22. juli 1972[7]. Følgelig blev Liechtenstein ved Det Blandede EØS-udvalgs afgørelse nr. 177/2004[8] undtaget fra anvendelsen af bestemmelserne i protokol 3 og protokol 4 til aftalen.

(7) Det Europæiske Fællesskab, Det Schweiziske Forbund og Liechtenstein er blevet enige om at udvide anvendelsen af bestemmelserne i landbrugsaftalen til at omfatte Liechtenstein ved en tillægsaftale, som skal træde i kraft samtidig med denne afgørelse.

(8) Af ovenstående grunde og for at sikre en ensartet anvendelse af et enkelt sæt regler for hele fødekæden er det derfor hensigtsmæssigt at undtage Liechtenstein fra anvendelsen af de tilsvarende dele i aftalen, nemlig bilag I, kapitel XII og XXVII i bilag II og protokol 47, så længe landbrugsaftalen gælder for Liechtenstein.

TRUFFET FØLGENDE AFGØRELSE:

Artikel 1

Aftalen ændres som angivet i bilaget til denne afgørelse.

Artikel 2

Denne afgørelse træder i kraft samme dag som tillægsaftalen, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(.

Artikel 3

Liechtenstein og Det Europæiske Fællesskab underretter Det Blandede EØS-udvalg om datoen for ikrafttrædelsen af den aftale, der udvider landbrugsaftalen til at omfatte Liechtenstein.

Artikel 4

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den […].

På vegne af Det Blandede EØS-udvalg

Formand

Sekretærer for Det Blandede EØS-udvalg

BILAG

til afgørelse truffet af Det Blandede EØS-udvalg nr. [...]

I bilag I og II og i protokol 47 til aftalen foretages følgende ændringer:

1. Følgende tekst indsættes i sektortilpasningerne til bilag I:

“Dette bilag gælder imidlertid ikke for Liechtenstein, så længe anvendelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter er udvidet til at omfatte Liechtenstein.”

2. Første sætning i indledningen til kapitel XII i bilag II affattes således:

“Dette kapitel gælder ikke for Liechtenstein, så længe anvendelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter er udvidet til at omfatte Liechtenstein.”

3. Følgende indsættes i indledningen til kapitel XXVII i bilag II:

“Dette kapitel gælder ikke for Liechtenstein, så længe anvendelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter er udvidet til at omfatte Liechtenstein.”

4. Følgende tekst indsættes i indledningen til protokol 47:

“Denne protokol gælder imidlertid ikke for Liechtenstein, så længe anvendelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter er udvidet til at omfatte Liechtenstein.”

[1] EUT L …

[2] EUT L …

[3] EUT L …

[4] EFT L 114 af 30.4.2002, s. 132.

[5] EUT L 94 af 10.4.2003, s. 43.

[6] EFT L 300 af 31.12.1972, s. 189.

[7] EFT L 300 af 31.12.1972, s. 281.

[8] EUT L 133 af 26.5.2005, s. 33.

( (Ingen forfatningsmæssige krav angivet.( (Forfatningsmæssige krav angivet.(